**שירת המחצית השנייה של המאה העשרים**

**מטלת השלמה**

**מועד הגשה: 25.08.2024**

במטלה זו יהיה עליכם ללמוד לבד שיר אחד מבין שלושה שירים, ולחבר 5 שאלות אמריקאיות, שיעידו על הלימוד ועל ההבנה. הטקסט של השיר מצוי במקראות שלכם ובאינטרנט. קראו את השיר, מצאו סיכום המסביר אותו לעומק, קראו את הסיכום, וכך תבינו היטב את השיר. **השאלות האמריקאיות שתמציאו צריכות להתבסס על הידע שרכשתם מקריאת החומר**, ולא על פרשנות אישית שלכם.

לאחר שתבינו את השיר היטב חברו 5 שאלות אמריקאיות, שיעידו על ההבנה שרכשתם בלימוד העצמי. עליכם לחבר את השאלות על פי ההנחיות המופיעות בהמשך.

את העבודה יש להגיש במשוב לרכזת המקצוע, ענת גרטי.

**להלן שמות השירים שמתוכם יש לבחור שיר אחד**:

1. "שני יסודות" / זלדה

2. "דברי רקע ראשונים" / ארז ביטון

3. "בובה ממוכנת" / דליה רביקוביץ

**ההנחיות לכתיבת העבודה**:

1. כותרת – בראש העבודה. יצוינו בה:

1. שם השיר
2. שם המשורר
3. שם מגיש המטלה או שמות מגישי המטלה
4. תאריך ההגשה

2. גוף העבודה – כותרתו: "חמש שאלות אמריקאיות בעקבות לימוד השיר". תחת הכותרת יופיעו חמש השאלות שתחברו, על פי ההנחיות המופיעות בהמשך. כל שאלה תציג את השאלה וארבע תשובות שונות, שרק אחת מהן נכונה. שלוש התשובות האחרות עשויות להיות שגויות או חלקיות. שימו לב לכך שכדי לקבל ציון גבוה השאלות והתשובות צריכות להיות ברמה גבוהה. כך, לדוגמה, כתיבת תשובה אחת נכונה לצד שלוש תשובות שאינן קשורות כלל לעניין תזכה בניקוד נמוך.

**להלן ההנחיות לכל אחת מהשאלות האמריקאיות**:

**שאלה מספר 1**

שאלה זו בודקת את **הבנת הנקרא**, כלומר האם הבנתם את מה שכתוב בשיר. האם הבנתם מיהו הדובר בשיר, מה הוא אומר. האם הבנתם את כל המילים בשיר וכו'. בשאלה זו תוכלו לשאול על מילה קשה בשיר או על כל דבר שאחר שנאמר בו במפורש. ציינו מתחת לשאלה שחיברתם מהי התשובה הנכונה.

**שאלה מספר 2**

כנ"ל (כמו שאלה מספר 1). גם שאלה זו תבדוק את **הבנת הנקרא**. ציינו מתחת לשאלה שחיברתם מהי התשובה הנכונה.

**שאלה מספר 3**

תעסוק **במבנה השיר**. נסחו שאלה שתראה שאתם מבינים משהו הקשור במבנה השיר. מה מיוחד בו? באיזה אופן תורם המבנה למשמעות? אינכם צריכים להמציא דבר, אלא עליכם להתבסס על החומר שממנו למדתם את השיר. ציינו מתחת לשאלה שחיברתם מהי התשובה הנכונה.

**שאלה מספר 4**

תעסוק **באמצעי רטורי** אחד חשוב ומרכזי בשיר. תוכלו לחבר שאלה על דימוי, מטאפורה, חזרה, האנשה, שיבוץ, או כל אמצעי חשוב אחר המופיע בשיר שלמדתם. גם פה – אין צורך להמציא. השתמשו בחומר שבו נעזרתם ללימוד השיר. ציינו מתחת לשאלה שחיברתם מהי התשובה הנכונה.

**שאלה מספר 5**

תעסוק במסר של השיר. חברו שאלה המתייחסת לאמירה בשיר, למסר, למשמעות. השתמשו לצורך חיבור השאלה בחומר שבו נעזרתם ללימוד השיר. ציינו מתחת לשאלה שחיברתם מהי התשובה הנכונה.

**מחוון ציון**

**"שירת המחצית השנייה של המאה העשרים" – מטלת השלמה**

|  |  |  |  |  |  |
| --- | --- | --- | --- | --- | --- |
| **מספר השאלה האמריקאית** | **קריטריון** | **רמת ביצוע נמוכה** | **רמת ביצוע בינונית** | **רמת ביצוע גבוהה** | **ציון התלמיד** |
| שאלה 1 | השאלה וארבע התשובות מעידות על הבנת תוכן השיר.  התלמיד מבין מילים קשות, ומבין מה נאמר בשיר ברמה של הבנת הנקרא. | השאלה, חלק מהתשובות או כולן מעידות על הבנה ברמה נמוכה  0-10 | השאלה, חלק מהתשובות או כולן מעידות על הבנה ברמה בינונית  11-16 | השאלה וכל התשובות מעידות על הבנה ברמה גבוהה  17-20 |  |
| שאלה 2 | השאלה וארבע התשובות מעידות על הבנת תוכן השיר.  התלמיד מבין מילים קשות, ומבין מה נאמר בשיר ברמה של הבנת הנקרא | השאלה, חלק מהתשובות או כולן מעידות על הבנה ברמה נמוכה  0-10 | השאלה, חלק מהתשובות או כולן מעידות על הבנה ברמה בינונית  11-16 | השאלה וכל התשובות מעידות על הבנה ברמה גבוהה  17-20 |  |
| שאלה 3 | השאלה וארבע התשובות מעידות על הבנת הייחודיות שבמבנה השיר | השאלה, חלק מהתשובות או כולן מעידות על הבנה ברמה נמוכה  0-10 | השאלה, חלק מהתשובות או כולן מעידות על הבנה ברמה בינונית  11-16 | השאלה וכל התשובות מעידות על הבנה ברמה גבוהה  17-20 |  |
| שאלה 4 | השאלה וארבע התשובות מעידות על הבנת אמצעי רטורי חשוב ומשמעותי בשיר | השאלה, חלק מהתשובות או כולן מעידות על הבנה ברמה נמוכה  0-10 | השאלה, חלק מהתשובות או כולן מעידות על הבנה ברמה בינונית  11-16 | השאלה וכל התשובות מעידות על הבנה ברמה גבוהה  17-20 |  |
| שאלה 5 | השאלה וארבע התשובות מעידות על הבנת האמירה או המסר בשיר | השאלה, חלק מהתשובות או כולן מעידות על הבנה ברמה נמוכה  0-10 | השאלה, חלק מהתשובות או כולן מעידות על הבנה ברמה בינונית  11-16 | השאלה וכל התשובות מעידות על הבנה ברמה גבוהה  17-20 |  |